**Motivációs levél**

**Tisztelt Felvételi Bizottság!**

Ezúton szeretnék jelentkezni az Önök orvosi egyetemére.

Az orvosi pálya 13 éves koromtól vonz, előbb sportorvos, több éve azonban pszichiáter szeretnék lenni. Ennek a célnak megfelelően jelentkeztem középiskolába és tanulmányaimat Nyíregyházán a Krúdy Gyula Gimnáziumban tavaly fejeztem be. Biológia-kémia tárgyakból emelt szintű érettségi vizsgát tettem.

A gimnáziumi évek alatt tevékenyen részt vettem az iskola közösségi életében, mivel 9. évfolyamtól a DÖK tagja voltam. A sport fontos szerepet játszik az életemben, mivel gyermekként túrázni jártunk a családommal, majd 1. osztálytól kezdve kosárlabdáztam. A középiskolás koromban elvégeztem a játékvezetői, illetve az asztalszemélyzeti képzést, így folyamatosan dolgozom a különböző kosárlabda rendezvényenek.

Mivel az orvosi egyetemi tanulmányaimat tavaly nem tudtam elkezdeni, így, egyrészt, hogy ne essek ki a tanulásból, másrészt, hogy legyen rálátásom az egészségügyre, elkezdtem egy 2 éves mentőápolói tanfolyamot. Itt megszereztem a segédápolói minősítést, 2024. augusztusában elvégeztem a mentőápolói nyári gyakorlatot. Idén május elején fogom letenni a záróvizsgát és szerzem meg a képesítésemet.

Sajnos az egészségügy területén nem tudtam elhelyezkedni, pedig több kórházat, magán kórházat megkerestem, emellett szociális ill. idősek otthonában is folyamatosan próbálkoztam.

Jelenleg call centerben dolgozom. Ezzel a munkával az emberekkel való bánásmódról szerzek hasznos tapasztalatokat, illetve a kommunikációs készség fejlesztésére biztosít lehetőség.

Az orvosi pálya egy szép hivatás, ahol mások segítségére lehetek. Kiemelt szerepet tulajdonítok a prevenciónak, a betegségek megelőzésének, melyet az emberek egészségtudatosságra történő nevelésével, a megfelelő tájékoztatással, felvilágítással lehet elérni. A kialakult betegség esetén azonban nagyon fontos a szakszerű orvosi kezelés.

Ismerősöm is tanult az Egyetemen és biztosított róla, hogy Önöknél megfelelő tudást és tapasztalatot szerezhetek a későbbi hivatásom gyakorlásához.

Az orvosi hivatáshoz szükséges a kitartás, az empátia és ebben a nagyon gyorsan változó világban a folyamatos tanulást iránti elkötelezettség.

Sajnos a családon belül történt megbetegedések rákényszerítettek arra, hogy képet kapjak az egészségügyi szervezet működéséről, közvetlen tapasztalatokat szereztem/szerzek a betegek ápolásában, támogatásában. Ezek még inkább arra sarkalnak, hogy orvosként mások segítségére lehessek. Különösen fontosnak tartom a megfelelő empatikus készséget, azt, hogy „orvosként hogyan szólunk” az amúgy is kiszolgáltatott helyzetben lévő embertársainkhoz.

Az Egyetem hírneve, múltja, a magas színvonalú oktatás tovább erősítette elhatározásomat, hogy itt szeretném folytatni tanulmányaimat. Úgy gondolom, hogy az itt megszerzett tudás és készségek birtokában a jövőben hatékonyan hozzá tudok majd járulni az emberek egészségének megőrzéséhez, javításához. Biztos vagyok benne, hogy az Egyetem által biztosított képzés, oktatás hozzájárulnak ahhoz, hogy elérjem céljaimat, és egy elkötelezett, kompetens orvossá váljak.

Kérem, vegyék figyelembe jelentkezésemet és köszönöm a lehetőséget, hogy bemutathattam motivációmat és céljaimat.

Nyíregyháza, 2025. április 03.

Tisztelettel,

Nagy István